Recinto Feiral de Pontevedra

O **Recinto Feiral de Pontevedra** é un complexo para a celebración de eventos como exposicións, feiras e convencións. Atópase no Parque Rosalía de Castro, xunto á ribeira do río Lérez en Pontevedra.

## Historia 
O recinto feiral foi construído en 1997, por iniciativa da Xunta de Galicia, cunha arquitectura moderna. É obra do arquitecto Manuel de las Casas, a quen se lle encargou o proxecto como anexo ao Auditorio e Pazo de Congresos de Pontevedra. Presentou o proxecto que mellor integraba os dous edificios, conseguindo unha harmonía entre todo o conxunto e os espazos da ribeira do Lérez.

O Recinto Feiral inaugurouse o 17 de decembro de 1998 e abriu ao público e entrou en funcionamento coa Feira do Automóbil *Pomóvil* inaugurada polo presidente da Xunta de Galicia.

O Recinto Feiral estivo xestionado desde 1998 ata 2020 polo organismo autónomo *Pazo de Congresos e Exposicións*, no nome do Concello de Pontevedra.

## Descrición 
O recinto feiral ten unha superficie de 7.500 m² e está composto por un edificio de 163 metros de longo, 34,4 metros de ancho e 15,2 metros de alto.

O Recinto Feiral de Pontevedra conta cun aparcadoiro ao aire libre con capacidade para 230 vehículos. O edificio, de forma tetraédrica, está construído en aceiro con acabados de aluminio e cristal e ten unha superficie total de aproximadamente 6.000 m². Este edificio polivalente conta cunha zona de exposición totalmente cuberta, preparada para acoller todo tipo de feiras e exposicións, así como unha zona de acreditación para conferencias no vestíbulo. Ofrece un amplo abano de posibilidades de distribución para adaptarse e personalizar ao máximo os eventos.

Este amplo complexo compleméntase co auditorio adxacente, cunha capacidade total de 1.118 prazas e unha superficie total de 10.000 m². O edificio do recinto feiral ten unha forma tetraédrica rematada cunha textura dura e fría de aceiro, paredes de aluminio e grandes ventás, que contrasta coas laxas de lousa verde do anexo, o Pazo de Congresos de Pontevedra, ao que se accede directamente desde o interior. Isto permite unha grande versatilidade no uso conxunto de todas as súas estancias, de maneira que os servizos de restaurante, cafetería e terraza son de uso compartido.

As dimensións dos espazos do Recinto Feiral de Pontevedra son as seguintes:
* Pavillón de acceso para exposicións e congresos: 350 m².
* Superficie do edificio principal: 4,140 m².
* Sala da primeira planta: 750 m².
* Almacén do centro de exposicións: 368 m².
* Aparcadoiro exterior: 1.800 m².

É unha harmoniosa combinación de espacialidade, versatilidade e luminosidade; un espazo polivalente, rodeado de dez mil metros cadrados de xardíns e zonas verdes.

## Eventos 
O recinto feiral acolle cada ano diversos eventos profesionais e públicos, como a feira Culturgal, a feira *Etiqueta Negra* (feira de produtos gourmet galegos), a feira *Pont Up Store*, a feira *Stock* ou a feira de vodas *Sí, quero*, a feira do automóbil *Móvete* e a feira familiar e infantil *Mundonenos* entre outros.

Ademais, o Recinto Feiral de Pontevedra utilízase para unha ampla gama de actividades de lecer como a instalación dunha pista de xeo en Nadal ou a celebración de concertos ao aire libre nas explanadas exteriores. 

No pasado, o recinto feiral acolleu importantes feiras como *Ferpalia* (feira de turismo de Galicia) ou eventos como a feira de moda galega *Pontus Veteris*.

## Gallery 

Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Recinto Ferial 3.JPG|Fachada de vidro e aluminio
Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Recinto Ferial 2.JPG|Entrada
Ficheiro:Pontevedra Capital Recinto Ferial vista general.jpg|Vista xeral no parque Rosalía de Castro
Ficheiro:Pontevedra capital Parque Rosalía de Castro y Recinto Ferial.jpg|Fachada principal e parque Rosalía de Castro na ribeira do Lérez.
Ficheiro:Pontevedra-Pazo de exposiciones (7230142916).jpg|Vista lateral
Ficheiro:Pontevedra capital Fachada trasera Recinto Ferial.jpg|Fachada traseira
Ficheiro:Recinto ferial-pontevedra.galicia - panoramio.jpg|Vista lateral
Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Recinto Ferial 1.JPG|Fachada
Ficheiro:Culturgal 2016.jpg|Culturgal en 2016

## Notas 
## Véxase tamén
### Bibliografía 
* 
* 

### Outros artigos 
* Culturgal
* Pazo de Congresos e Exposicións de Pontevedra
* Manuel de las Casas

### Ligazóns externas 
* http://www.pazodacultura.org/es-ES/pazo/espazos/recinto-ferial.aspx 
* Culturgal  
* https://pontupstore.com/?lang=es